# 7. Ohjuslaivue

### Wikipedia

7. Ohjuslaivue on merivoimien operatiivinen alusyksikkö. Se kuuluu Suomenlahden Meripuolustusalueeseen ja sen tukikohta on Upinniemessä. Laivueen päätehtävä on ylläpitää ja kehittää pintatorjuntakykyä Suomenlahden meripuolustusalueen operaatioalueella ohjusaseella. Laivueen pääaseena on meritorjuntaohjus MtO 85. Pintatorjunta-alusten tehtävänä on pinta-alusten torjunta eteläafrikkalaisella Umkhonto-ohjusjärjestelmällä. Lämpöhakuinen Umkhonto kykenee torjumaan ilmamaaleja yli kymmenen kilometrin päästä. Ohjusveneet soveltuvat elektroniseen valvontaan, ilmatorjuntaan sekä sukellusveneiden torjuntaan (Rauma-luokan ohjusveneet).

## [muokkaa] Laivueen (laivasto) perusyksiköt

- Laivueen esikunta
- Ohjusviirikkö
- Vartioviirikkö

## [muokkaa] Alukset

Nykyisin ohjusviirikkö koostuu neljästä Hamina-luokan ohjusveneestä, Ohjv Haminasta (80), Ohjv Torniosta (81) ja Ohjv Hangosta (82) sekä Ohjv Porista (83). Lisäksi laivueen esikuntaan kuuluu Komentovene Raju (519). Hamina-luokan alukset muodostavat osan merivoiminen Laivue 2000-meritorjuntayksikön.

## [muokkaa] Historia

7. Ohjuslaivue tunnettiin alun perin nimellä Vartiolaivue, jolloin se kuului muilta osiltaan Pansioon sijoitettuun Laivastolippueeseen, myöhemmin Rannikkolaivastoon.

Alun perin Vartiolaivueeseen kuului tykkiveneet Turunmaa ja Karjala sekä merivoimissa legendaarisia R-luokan vartioveneitä. Myöhemmin R-luokan vartioveneiden kanssa merivalvontaa suorittivat neljä Tuima-luokan ohjusvenettä. Kaikki katosivat hiljakseen Rauma-luokan ohjusveneiden valmistumisen myötä.

Rauma-luokan veneet palvelivat laivuetta vuoteen 2006 saakka, jolloin ne siirrettiin 6.Ohjuslaivueen alaisuuteen. Tällöin pääkalustoksi tuli Hamina-luokka.

## [muokkaa] Katso myös

- 6. Ohjuslaivue

## [muokkaa] Aiheesta muualla

- [1] Merivoimat tilasi kolmannen Hamina-luokan aluksen
- [2] Merivoimat tilasi neljännen Hamina-luokan aluksen
- [3] Merivoimat ampui ensimmäisen Umkhonto -ilmatorjuntaohjuksen

Haettu osoitteesta http://fi.wikipedia.org../../../7/2E/_/7._Ohjuslaivue_7723.html

Luokka: Suomen merivoimat

##### Views

- Artikkeli
- Keskustelu
- Nykyinen versio

##### Etsi